Odense Adresse-Contoirs Efterretninger, 1848-03-06
Efterat den fyenske Bondestand i Svendborg Amt ved Befuldmægtigede igjennem 54 Sogne havde besluttet og underskreven en Adresse til Hs. Majestæt vor nuregjerende Konge i Anledning af Tronskiftet og udnævnt en Deputation, bestaaende af Sognefoged Hans Christensen i Veistrup og Fæstegaardmand Henri Andersen af Svindinge Lavndrup til at indbringe og overrække Hs. Majestæt den, erholdt Deputationen den 28 Februar sidst en allernaadigst Audients. Hs. Majestæt modtog Adressen med megen Mildhed og Naade, og svarede at han vilde tage Bondestandens og Almuefolkets Ønsker i allernaadigst Betragtning, saasandt som Han allerede som Kronprinds havde viist sig som Bondestandens og den simple Mands Ven, og udtrykte sig endelig i en allernaadigst Hilsen til Deputationens Standsfæller, at Han med Glæde havde modtaget dette Beviis paa deres hengivne Lykønskninger og Tillid. Da Deputationen dernæst udenfor Adressen allerunderdanigst rettede det Ønske til Hs. Majestæt, deels at det maatte forebygges, at betydelige Strækninger af Bønderjorder, til Afbræk for Bondestandens Børn og Efterkommere, vedblive at indlægges under Hovedgaardene, deels at der ved Valget af de Mænd Hs. Maj. selv udnævner saavel blandt de erfarne Mænd som til Provindsialstænderne, maatte tages Hensyn til Bondestandens Tarv yttrede Allerhøistsamme, at Standens Ønsker ogsaa i disse Henseender vilde komme i allernaadigst Betragtning. Adressen var af følgende Jndhold: Allernaadigste Konge! Med veemodige Følelser og den oprigtigste Deeltagelse i den almindelige Landesorg, der er rammet Deres Majestæt og Fædrelandet ved Deres Majestæts høisalige Faders, vor elskede Konges Kong Christian den Ottendes, uventede Bortgang, vover den fyenske Bondestand i Svendborg Amt at nærme sig Deres Majestæt for at bede Dem allernaadigst at modtage Bevidnelsen af denne vor dybe Medfølelse. Erkjendende at den høisalige Konge forenede i sin ophøiede Personlighed alle de Egenskaber, der tilfulde maatte gjøre ham elsket og afholdt som Konge; at hans Regjeringstid, skjøndt kort, udgjorde en Række af umiskjendelige Forbedringer i Forvaltningen, i Ly af hvilke Velstand og Velvære har kunne udbrede sig til alle Stænder; at det saaledes var Ham, der allerede i sin første Regjeringstid fremkaldte det communale Liv trindt om i Landet, en Jndretning, der til sildigste Alder maa paaskjønnes og, rigtigt benyttet, vil bære velsignelsesrige Frugter, maa Bondestanden ikke mindre end de øvrige Stænder beklage hans tidlige Bortgang. Fortrøstningsfuld sætter den nu sit Haab til Deres Majestæt, idet den vover at nedlægge for Dem sine oprigtige Hyldings- og Troskabsforsikkringer, og dette med saamegen større Tillid, som Deres Majestæt ved Deres første Regjeringshandlinger, der tilfulde vidne om, hvormeget det er Dem om at gjøre at bevare Statens Udelelighed og føre Folket frem paa Udviklingens Bane, allerede har draget alle Hjerter til sig Vistnok er der i de forskjellige offentlige Forhold endnu Meget, der kunde kræve en Omordning, og navnlig turde dette være Tilfældet med Hensyn paa den danske Bondestand, førend denne Stand kan siges at staae paa lige borgerlig Ret og Frihed med andre Stænder af hvilket vi tillade os allerunderdanigst at nævne: Værnepligten, Eiendommenes ulige Beskatning, Naturalhoveriet, Fæsteforholdet i Almindelighed, hvorhos ogsaa den talrige Huusmandsstand fortjener Opmærksomhed. Men af Deres Majestæts Retfærd og folkelige Sindelag, der vil omfatte alle Stænder med lige Kjærlighed og lige Omsorg for deres Held og Velvære, og af den Forfatning, De allernaadigst vil skjænke Folket, den vi tør haabe vil blive en fri, folkelig Forfatning, istand til at beskytte den danske Nationalitet og Statens lovlige Grændser og bygget paa en for alle Stænder hensigtsvarende Valglov ved Siden af en directe Beskatning paa Formuen, afvente vi tillidsfuldt de Reformer, der saavel til det Heles Vel, som særlig for Bondestanden, ere at ønske. Vi bede, at den Almægtigste vil tage Deres Majestæt og vort dyrebare Fædreland i sin Varetægt og Beskjærmelse. Underskrevet efter bemyndigelse af den fyenske Bondestand i Svendborg Amt i Februar 1848. (Underskrifterne fulgte). Allerunderdanigst.